Source: https://www.slov-lex.sk/pravne-predpisy/SK/ZZ/2015/366/20160101
Timestamp: 2018-12-16 04:49:13+00:00
Document Index: 8062092

Matched Legal Cases: ['§ 14', '§ 125', '§ 71', '§ 58', '§ 17', '§ 21', '§ 125', '§ 17', '§ 3', '§ 14', '§ 125', '§ 4', '§ 71', '§ 5', '§ 58', '§ 6', '§ 17', '§ 8', '§ 21', '§ 12', '§ 125']

Časová verzia predpisu účinná od 01.01.2016 do 14.10.2017
Evidenciu odpadov pre všetky kategórie odpadov vedú držiteľ odpadu, sprostredkovateľ a obchodník podľa druhov alebo poddruhov bez obmedzenia množstva na Evidenčnom liste odpadu, ktorého vzor je uvedený v prílohe č. 1. Evidencia sa vedie samostatne za každú prevádzkareň.2)
[k § 14 ods. 1 písm. g) a ods. 4, § 125 ods. 7 písm. b) zákona]
Ohlásenie o vzniku odpadu a nakladaní s ním podáva držiteľ odpadu, sprostredkovateľ a obchodník na tlačive, ktorého vzor je uvedený v prílohe č. 2, ak nakladá ročne v súhrne s viac ako 50 kg nebezpečných odpadov alebo s viac ako jednou tonou ostatných odpadov. Ak ide o vznik biologicky rozložiteľného kuchynského a reštauračného odpadu a odpadov uvedených v prílohe č. 3, Ohlásenie o vzniku odpadu a nakladaní s ním sa podáva bez ohľadu na ich množstvo.
Ohlásenie o vzniku odpadu a nakladaní s ním sa podáva za obdobie kalendárneho roka príslušnému orgánu štátnej správy odpadového hospodárstva do 28. februára nasledujúceho roka.
Okrem Ohlásenia o vzniku odpadu a nakladaní s ním podľa odsekov 1 a 2 sa za obdobie kalendárneho štvrťroka podáva na tlačive, ktorého vzor je uvedený v prílohe č. 2, aj Ohlásenie o vzniku a nakladaní
s použitými batériami a akumulátormi,
s odpadovými olejmi,
s odpadovými pneumatikami,
s odpadmi z viacvrstvových kombinovaných materiálov,
s elektroodpadom,
s odpadmi z polyetylénteraftalátu,
s odpadmi z polyetylénu,
s odpadmi z polypropylénu,
s odpadmi z polystyrénu,
s odpadmi z polyvinylchloridu,
s odpadmi z papiera a lepenky,
s odpadmi zo skla,
so starými vozidlami,
s odpadmi z kovových obalov.
Ohlásenie podľa odseku 3 sa zasiela Recyklačnému fondu a príslušnému orgánu štátnej správy odpadového hospodárstva do konca mesiaca nasledujúceho po uplynutí kalendárneho štvrťroka; to sa nevzťahuje na pôvodcov odpadov.
Ohlásenie o množstve vyzbieraných odpadových pneumatík
[k § 71 ods. 1 písm. f) zákona]
Ohlásenie o množstve vyzbieraných odpadových pneumatík podáva distribútor pneumatík na tlačive, ktorého vzor je uvedený v prílohe č. 4.
Ohlásenie o materiálovom toku odpadov z obalov, ktoré nie sú súčasťou komunálneho odpadu
[k § 58 ods. 2 zákona]
Ohlásenie o materiálovom toku odpadov z obalov podáva pôvodca odpadu z obalov, ktorý nie je súčasťou komunálneho odpadu a pre ktoré nie je výrobcom obalov na tlačive, ktorého vzor je uvedený v prílohe č. 5.
Evidenčný list zariadenia na zhodnocovanie a zneškodňovanie odpadov
[k § 17 ods. 1 písm. f) zákona]
Evidenčný list zariadenia na zhodnocovanie odpadov a Evidenčný list zariadenia na zneškodňovanie odpadov vedie prevádzkovateľ zariadenia na zhodnocovanie a zneškodňovanie odpadov v rozsahu údajov potrebných na vypracovanie tlačiva, ktorého vzor je uvedený v prílohe č. 6.
Evidenčný list zariadenia na zhodnocovanie odpadov a Evidenčný list zariadenia na zneškodňovanie odpadov sa podáva za obdobie kalendárneho roka príslušnému orgánu štátnej správy odpadového hospodárstva do 28. februára nasledujúceho roka.
Evidenčný list zariadenia na zhodnocovanie odpadov a Evidenčný list zariadenia na zneškodňovanie odpadov uchováva v elektronickej podobe alebo v písomnej podobe prevádzkovateľ zariadenia po celý čas trvania prevádzky zariadenia a desať rokov po skončení prevádzky.
Evidenčný list skládky odpadov sa podáva za obdobie kalendárneho roka príslušnému orgánu štátnej správy odpadového hospodárstva do 28. februára nasledujúceho roka.
Evidenčný list úložiska dočasného uskladnenia kovovej ortuti,
Záznam o vyskladnení a odoslaní kovovej ortuti a Potvrdenie o kontajneri s kovovou ortuťou
[k § 21 ods. 3 písm. p), q) a r) zákona]
Evidenčný list úložiska dočasného uskladnenia kovovej ortuti (ďalej len „evidenčný list úložiska“) vedie prevádzkovateľ úložiska dočasného uskladnenia kovovej ortuti (ďalej len „prevádzkovateľ úložiska“) v rozsahu údajov potrebných na vypracovanie tlačiva, ktorého vzor je uvedený v prílohe č. 8.
Evidenčný list úložiska sa podáva za obdobie kalendárneho roka príslušnému orgánu štátnej správy odpadového hospodárstva do 28. februára nasledujúceho roka.
Evidenčný list úložiska uchováva prevádzkovateľ úložiska v elektronickej podobe alebo v písomnej podobe po celý čas trvania prevádzky a desať rokov od ukončenia prevádzky úložiska.
Záznam o vyskladnení a odoslaní kovovej ortuti vypĺňa prevádzkovateľ úložiska pri vyskladnení a odoslaní kovovej ortuti na tlačive, ktorého vzor je uvedený v prílohe č. 9, a potvrdený oboma stranami bezodkladne zasiela príslušnému orgánu štátnej správy odpadového hospodárstva.
Záznam o vyskladnení a odoslaní kovovej ortuti uchováva prevádzkovateľ úložiska v elektronickej podobe alebo v písomnej podobe desať rokov od jeho vydania.
Potvrdenie o kontajneri s kovovou ortuťou, ktorého vzor je uvedený v prílohe č. 10, uchováva prevádzkovateľ úložiska v elektronickej podobe alebo v písomnej podobe desať rokov od jeho predloženia odovzdávajúcou osobou.
Evidencia o zbere alebo výkupe kovových odpadov vedie ten, kto vykonáva zber alebo výkup kovového odpadu na tlačive, ktorého vzor je uvedený v prílohe č. 1.
Opis a dokumentácia, ktorú tvorí fotodokumentácia alebo videodokumentácia o kovovom odpade od vstupu do zariadenia na zber odpadov až po jeho konečné umiestnenie v zariadení na zber odpadov sa uchováva jeden rok.
Oznámenie o zbere alebo výkupe odpadu sa podáva za komunálne odpady. Ak sa v zariadení vykonáva zber odpadu a zároveň aj výkup odpadu, oznámenie sa podáva za každú činnosť osobitne.
Odosielateľ nebezpečného odpadu a príjemca nebezpečného odpadu uchovávajú sprievodný list v elektronickej podobe alebo v písomnej podobe päť rokov.
Evidencia a Ohlásenie o objeme výroby, cezhraničnej prepravy z iného členského štátu do Slovenskej republiky, dovozu, cezhraničnej prepravy do iného členského štátu zo Slovenskej republiky a vývozu
[k § 125 ods. 6 písm. a) a b) zákona]
Evidenciu o objeme výroby, cezhraničnej prepravy z iného členského štátu do Slovenskej republiky, dovozu, cezhraničnej prepravy do iného členského štátu zo Slovenskej republiky a vývozu určených výrobkov vedú výrobca a dovozca priebežne za obdobie kalendárneho roka.
Ohlásenie o objeme výroby, cezhraničnej prepravy z iného členského štátu do Slovenskej republiky, dovozu, cezhraničnej prepravy do iného členského štátu zo Slovenskej republiky a vývozu podávajú výrobca a dovozca na tlačive, ktorého vzor je uvedený v prílohe č. 13, štvrťročne Recyklačnému fondu a príslušnému orgánu štátnej správy odpadového hospodárstva do konca mesiaca nasledujúceho po uplynutí kalendárneho štvrťroka.
Výrobca batérií a akumulátorov plní povinnosti ustanovené v odseku 2 na tlačive, ktorého vzor je uvedený v prílohe č. 14 úvodnej tabuľke a tabuľke I. Batérie a akumulátory uvedené na trh Slovenskej republiky.
Výrobca elektrozariadení plní povinnosti ustanovené v odseku 2 na tlačive, ktorého vzor je uvedený v prílohe č. 15.
Ohlásenie o objeme výroby, cezhraničnej prepravy z iného členského štátu do Slovenskej republiky, dovozu, cezhraničnej prepravy do iného členského štátu zo Slovenskej republiky a vývozu uchováva výrobca a dovozca v elektronickej podobe alebo v písomnej podobe päť rokov.
Výrobca obalov, ktorý plní vyhradené povinnosti individuálne, a organizácia zodpovednosti výrobcov pre obaly vedú evidenciu o obaloch podľa obalových materiálov priebežne za obdobie kalendárneho roka v rozsahu údajov, potrebných na vypracovanie ohlásenia, ktorého vzor je uvedený v prílohe č. 16 tabuľke č. 1.
Evidencia podľa odsekov 1 a 2 sa vzťahuje aj na opakovane použiteľné obaly a na obaly naplnené nebezpečnými látkami.
Ohlásenie o údajoch z evidencie o obaloch a nakladaní s odpadmi z obalov a Ohlásenie o zbere odpadov z obalov podávajú súhrnne za obdobie kalendárneho roka výrobca obalov, ktorý plní vyhradené povinnosti individuálne, a organizácia zodpovednosti výrobcov pre obaly na tlačive, ktorého vzor je uvedený v prílohe č. 16 a č. 17 ministerstvu do 28. februára nasledujúceho roka.
Ohlásenia podľa odseku 5 sa uchovávajú v elektronickej podobe alebo v písomnej podobe päť rokov.
Organizácia zodpovednosti výrobcov pre obaly vedie evidenciu o neobalových výrobkoch priebežne za obdobie kalendárneho roka v rozsahu údajov potrebných pre vypracovanie ohlásenia na tlačive, ktorého vzor je uvedený v prílohe č. 18.
Organizácia zodpovednosti výrobcov pre obaly vedie evidenciu o nakladaní s odpadmi z neobalových výrobkov priebežne za obdobie kalendárneho roka v rozsahu údajov potrebných pre vypracovanie ohlásenia na tlačive, ktorého vzor je uvedený v prílohe č. 18.
Organizácia zodpovednosti výrobcov pre obaly uchováva evidenciu podľa odsekov 1 a 2 v elektronickej podobe alebo v písomnej podobe päť rokov.
Organizácia zodpovednosti výrobcov pre obaly podáva ohlásenie o údajoch z evidencie o neobalových výrobkoch a nakladaní s odpadmi z neobalových výrobkov súhrnne za obdobie kalendárneho roka na tlačive, ktorého vzor je uvedený v prílohe č. 18 ministerstvu do 28. februára nasledujúceho roka.
Ohlásenie o údajoch z evidencie o spracovaní elektroodpadu podáva spracovateľ elektroodpadu ministerstvu, výrobcovi elektrozariadení, ktorý plní vyhradené povinnosti individuálne, a organizácii zodpovednosti výrobcov pre elektrozariadenia, s ktorými má uzavretú zmluvu na tlačive, ktorého vzor je uvedený v prílohe č. 20, do konca mesiaca nasledujúceho po uplynutí kalendárneho štvrťroka.
Spracovateľ starých vozidiel vedie evidenciu o spracovaní starých vozidiel priebežne za obdobie kalendárneho roka. Evidencia sa vedie samostatne za každú prevádzkareň.2)
Príloha č. 4 k vyhláške č. 366/2015 Z. z.
Prevziať prílohu - Príloha č. 4 k vyhláške č. 366/2015 Z. z.
Príloha č. 5 k vyhláške č. 366/2015 Z. z.
Prevziať prílohu - Príloha č. 5 k vyhláške č. 366/2015 Z. z.
Príloha č. 6 k vyhláške č. 366/2015 Z. z.
Prevziať prílohu - Príloha č. 6 k vyhláške č. 366/2015 Z. z.
§ 17 ods. 1 zákona č. 455/1991 Zb. o živnostenskom podnikaní (živnostenský zákon) v znení zákona č. 279/2001 Z. z.
§ 3Ohlásenie o vzniku odpadu a nakladaní s ním [k § 14 ods. 1 písm. g) a ods. 4, § 125 ods. 7 písm. b) zákona]
§ 4Ohlásenie o množstve vyzbieraných odpadových pneumatík [k § 71 ods. 1 písm. f) zákona]
§ 5Ohlásenie o materiálovom toku odpadov z obalov, ktoré nie sú súčasťou komunálneho odpadu [k § 58 ods. 2 zákona]
§ 6Evidenčný list zariadenia na zhodnocovanie a zneškodňovanie odpadov [k § 17 ods. 1 písm. f) zákona]
§ 8Evidenčný list úložiska dočasného uskladnenia kovovej ortuti, Záznam o vyskladnení a odoslaní kovovej ortuti a Potvrdenie o kontajneri s kovovou ortuťou [k § 21 ods. 3 písm. p), q) a r) zákona]
§ 12Evidencia a Ohlásenie o objeme výroby, cezhraničnej prepravy z iného členského štátu do Slovenskej republiky, dovozu, cezhraničnej prepravy do iného členského štátu zo Slovenskej republiky a vývozu [k § 125 ods. 6 písm. a) a b) zákona]
Dátum účinnosti do: 14.10.2017
4. 01.01.2018 - 321/2017 Z. z.